b'\n_START_ARTICLE_\nReCAPTCHA\n_START_PARAGRAPH_\nA reCAPTCHA egy, a Carnegie Mellon Egyetem \xc3\xa1ltal kifejlesztett ingyenes rendszer, ami CAPTCHA technol\xc3\xb3gi\xc3\xa1t haszn\xc3\xa1l, hogy seg\xc3\xadtsen digitaliz\xc3\xa1lni k\xc3\xb6nyvek sz\xc3\xb6veg\xc3\xa9t, mik\xc3\xb6zben megv\xc3\xa9d weblapokat automatikus szoftverekt\xc5\x91l, amelyek korl\xc3\xa1tozott ter\xc3\xbcletekhez akarnak hozz\xc3\xa1f\xc3\xa9rni, magukat embernek kiadva (pl. regisztr\xc3\xa1ci\xc3\xb3). A reCAPTCHA projekt jelenleg (2009) az Internet Archive \xc3\xa9s a New York Times r\xc3\xa9gi sz\xc3\xb6vegeit seg\xc3\xadt digitaliz\xc3\xa1lni.\n_START_SECTION_\nM\xc5\xb1k\xc3\xb6d\xc3\xa9si elve\n_START_PARAGRAPH_\nA reCAPTCHA \xc3\xa1ltal v\xc3\xa9dett oldalakon k\xc3\xa9t sz\xc3\xb3t kell felismerni. Ezek egyik\xc3\xa9nek megold\xc3\xa1s\xc3\xa1t a rendszer m\xc3\xa1r ismeri, a m\xc3\xa1sikat pedig nem. Ha az ismert sz\xc3\xb3ra helyes megold\xc3\xa1s \xc3\xa9rkezik, akkor a program felt\xc3\xa9telezi, hogy a m\xc3\xa1sik sz\xc3\xb3 is helyes. Ha el\xc3\xa9g sokan ismerik fel ugyanazt a megold\xc3\xa1st egy sz\xc3\xb3ra, akkor az is beleker\xc3\xbcl az ismert szavak k\xc3\xb6z\xc3\xa9. A program azokat a szavakat adja eltorz\xc3\xadtva feladv\xc3\xa1nyk\xc3\xa9nt, amelyeket az OCR programok nem tudtak felismerni.'